

**LIETUVOS RESPUBLIKOS SEIMO KANCELIARIJOS**

**TEISĖS DEPARTAMENTAS**

Biudžetinė įstaiga Gedimino pr. 53, 01109 Vilnius Tel. (0 5) 209 6169 El. p. td@lrs.lt

Duomenys kaupiami ir saugomi Juridinių asmenų registre Kodas 188605295

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lietuvos Respublikos Seimo 2025-05-09

Peticijų komisijai Į 2025-04-09 Nr. V-2025-6836

**DĖL PETICIJOJE PATEIKTO SIŪLYMO PAKEISTI TEISĖKŪROS PAGRINDŲ ĮSTATYMĄ**

Atsakydami į Jūsų prašymą, teikiame nuomonę dėl Arūno Sodonio peticijoje pateikto siūlymo Teisėkūros pagrindų įstatyme apibrėžti sąvoką „norminis teisės aktas“.

Pagal Teisėkūros pagrindų įstatymo 3 straipsnio 2 dalies 1 punkte įtvirtintą tikslingumo principą, kuriuo turi būti vadovaujamasi teisėkūroje, teisės akto projektas turi būti rengiamas ir teisės aktas priimamas tik tuo atveju, kai siekiamų tikslų negalima pasiekti kitomis priemonėmis.

Mūsų nuomone, sąvokos „norminis teisės aktas“ turinys teisėkūroje dalyvaujantiems ir teisę taikantiems asmenims yra aiškus ir nekeliantis abejonių. Peticijoje minimus teisės taikymo praktikoje pasitaikančius „sunkumus“ įvertinti, ar teisės aktas yra norminis, ar nenorminis (teisės taikymo), lemia ne šios sąvokos neaiškumas, o konkrečių teisės aktų turinys, kurį tam tikrais atvejais būna sudėtinga kvalifikuoti. Sąvokos „norminis teisės aktas“ nustatymas Teisėkūros pagrindų įstatyme tokių teisės taikymo praktikoje iškylančių klausimų išspręsti nepadėtų.

Kartu pažymėtina, kad sąvoka „norminis teisės aktas“ yra apibrėžta Peticijų konstitucinio įstatymo 2 straipsnio 1 dalyje. Konstituciniai įstatymai turi aukštesnę teisinę galią nei paprastieji (ordinariniai) įstatymai, kurie negali prieštarauti konstituciniams įstatymams. Taigi Teisėkūros pagrindų įstatyme sąvoka „norminis teisės aktas“ galėtų būti apibrėžta tik iš esmės taip pat, kaip ji yra apibrėžta Peticijų konstituciniame įstatyme.

Atsižvelgdami į tai, manome, kad apibrėžti sąvoką „norminis teisės aktas“ Teisėkūros pagrindų įstatyme nėra jokio teisinio poreikio; tokio peticijoje pateikto siūlymo įgyvendinimas neatitiktų teisėkūroje taikomo tikslingumo principo.

Departamento direktorius Dainius Zebleckis

V. Staugaitytė, tel. (0 5) 209 6898, el. p. viktorija.staugaityte@lrs.lt

R. Šidlauskaitė, tel. (0 5) 209 6840, el. p. rasa.sidlauskaite@lrs.lt